[{"text_idx": "#000001", "text": "So\u0303itjate tutvustused: ENKV ja Pitbike"}, {"text_idx": "#000002", "text": "Leok ja Kullas Hollandi MM-etapil punktidel"}, {"text_idx": "#000003", "text": "Lo\u0303ppenud na\u0308dalavahetusel so\u0303ideti kuulsal Valkenswaardi krossirajal ta\u0308navuse MM-hooaja esimene Euroopas peetud etapp ning samas algasid ka EMX125 ja EMX300 klassi Euroopa meistrivo\u0303istlused. Eestlasi oli Hollandis vo\u0303istlemas u\u0308htekokku u\u0308heksa ja meie mehi jagus seal igasse klassi."}, {"text_idx": "#000005", "text": "Kuningliku MXGP klassi kvalifikatsiooniso\u0303idus oli parim eestlane 16ks tulnud Tanel Leok (Husqvarna), so\u0303idu alguses va\u0308ikse apsaka teinud Harri Kullas (Husqvarna) oli lo\u0303puks 25. Selle klassi kolmas meie so\u0303itja Gert Krestinov (Honda) tegi endale ajatreeningul viga ja tema vo\u0303istlus lo\u0303ppes juba enne kui see reaalselt alata jo\u0303udis.\nMXGP mo\u0303lemad so\u0303idud vo\u0303itis kohalike suureks ro\u0303o\u0303muks MM-sarja liider Jeffrey Herlings (KTM) oma tiimikaaslase, valitseva maailmameistri itaallase Antonio Cairoli ees. Kahe so\u0303idu kokkuvo\u0303ttes tuli kolmandaks so\u0303itudes 7. ja 3. koha saanud prantslane Gautier Paulin (Husqvarna).\nLeok ja Kullas so\u0303itsid avaso\u0303idus enamus distantsist koos ning so\u0303idu keskel sai Kullas kaasmaalasest mo\u0308o\u0308da ning eestlased u\u0308letasid lo\u0303pujoone vastavalt 15. ja 16. kohal.\nKullas sai teises ku\u0308ll tagasihoidliku stardi ja oli alguses punktikohalt va\u0308ljas, kuid to\u0303usis tugeva so\u0303iduga lo\u0303puks 12ks, Leok so\u0303itis seevastu terve so\u0303idu punktidel ja oli 16. Kuna Kullase tsikkel ei la\u0308binud peale so\u0303itu mu\u0308rakontrolli, langetati ta tulemustes 5 kohta taha poole.\nKahe so\u0303idu tulemusena oli Leok (11 punkti) 16. ja Kullas (10 p) 17.\nMM-liidrina ja\u0308tkab Herlings (97 p), teine on Cairoli (91 p) ja kolmas belglane Clement Desalle (Kawasaki, 67 p), kes oli Hollandis 7. Leok on 13 punktiga 20. ja avaetapil mitte osalenud Kullas 21."}, {"text_idx": "#000006", "text": "MX2 klassi kvalifikatsiooniso\u0303idus tegi klassi ainus eestlane Hardi Roosiorg (Sahkar Racing) hea so\u0303idu ja oli 18. Kahjuks vo\u0303istlusso\u0303itudes tal nii ha\u0308sti ei la\u0308inud ning avaso\u0303idust tuli tal 23. ja teisest 22. koht ning ta ja\u0308i napilt punktidest ilma.\nEtapivo\u0303idu saavutas valitsev la\u0308tlane Pauls Jonass (KTM), kes vo\u0303itis mo\u0303lemad so\u0303idud oma tiimikaaslase hispaanlase Jorge Prado ja taanlase Thomas Kjer Olseni (Husqvarna) ees. Ko\u0303ik so\u0303idud siiani vo\u0303itnud Jonass (100 p) on ka kindel MM-liider, teine on Olsen (82 p) ja kolmas Hollandi kuues mees austraallane Hunter Lawrence (Honda, 67 p)."}, {"text_idx": "#000007", "text": "EMX300 klassis oli hea vo\u0303istlus Andero Lusbol (Husqvarna). Kui kvalifikatsioonis oli ta 17., siis vo\u0303istlusso\u0303idud la\u0308ksid tal paremini ning avaso\u0303idust tuli korralik 13. koht ning ta\u0308na peetud teises so\u0303idus kihutas noormees juba terve so\u0303idu esiku\u0308mnes ning sai kirja ko\u0303rge 6. koha. Kahe so\u0303idu tulemusena kuulus Lusbole 7. koht, esimeseks tuli mo\u0303lemad so\u0303idud vo\u0303itnud belglane Greg Smets, teise koha sai eelmise aasta meister inglane Brad Anderson ja kolmanda hollandlane Mike Kras (ko\u0303ik KTM)."}, {"text_idx": "#000008", "text": "EMX125 klassis la\u0308ks EM-punkte jahtima neli noort Eesti krossimeest. Meico Vettik (KTM) so\u0303itis enda kvalifikatsioonigrupis va\u0308lja suurepa\u0308rase teise aja, Jo\u0308rgen-Matthias Talviku (Yamaha) sai kirja 21. tulemuse. Teises grupis osalenud Henry Vesilind (Husqvarna) ja Egert Pihlak (KTM) said vastavalt 23. ja 29. aja ning pidid finaalipa\u0308a\u0308suks osalema koos Talvikuga lohutusso\u0303idus. Selles la\u0308ks ko\u0303ige paremini Vesilinnul, kes oli lo\u0303puks 5. ja ja\u0308i esimeseks varumeheks. Talviku lo\u0303petas so\u0303idu 20. ja Pihlak 32. kohal.\nVettiku esimene so\u0303it algas positiivselt, kui ta oli esiku\u0308mne piirimail, kuid seeja\u0308rel tuli kukkumine ning noormees pidi lo\u0303puks 25. kohaga leppima. Teine so\u0303it la\u0308ks Vettikul tunduvalt paremini, kuid seekord tuli tal mo\u0303ni ring enne lo\u0303ppu 7ndalt kohalt tehnilistel po\u0303hjustel so\u0303it pooleli ja\u0308tta. Vesilind pa\u0308a\u0308ses selles so\u0303idus varumeeste pingilt, kuid enamat 30. kohast seekord ei tulnud.\nEtapi kokkuvo\u0303ttes vo\u0303itis esikoha mo\u0303lemad so\u0303idud vo\u0303itnud austerlane Rene Hofer (KTM), teiseks tuli so\u0303idud neljanda ja teisena lo\u0303petanud rootslane Filip Olsson (Husqvarna) ja kolmandaks hispaanlane Mario Lucas Sanz (KTM), tema oli so\u0303itudes 3. ja 6."}, {"text_idx": "#000009", "text": "Ja\u0308rgmine MM-etapp so\u0303idetakse juba eeloleval na\u0308dalavahetusel Hispaanias Redsandsi rajal, kus on stardis ka EMX300 klass, ning enda meistrivo\u0303istlused avab EMX250 klass."}, {"text_idx": "#000010", "text": "Harku vesistes tingimustes selgusid motoja\u0308a\u0308raja Eesti meistrid ja karikavo\u0303itjad"}, {"text_idx": "#000014", "text": "Maardus toimus MX Liiga eelviimane etapp"}, {"text_idx": "#000015", "text": "Eestlastel oli raske avapa\u0308ev Inglismaa MM-etapil"}, {"text_idx": "#000022", "text": "MX Liiga X etapp Saku-Tankodroomi (Soolod)"}, {"text_idx": "#000023", "text": "Kestvuskrossi EKV V etapp Kosel"}]